OpenLLM-France/wikimedia huggingface dataset:
# Hiram I

UHiram I (en fenici 𐤇𐤓𐤌 'Ḥirōm' "el meu germà és excels"; en hebreu: חִירָם 'Ḥīrām', en àrab: حيرام) també anomenat Hirom i Huram, va ser rei de Tir, segons la Bíblia. També el mencionen Menandre d'Efes i Flavi Josep a Contra Apió, on diu que va viure 53 anys i en va regnar 34. Se suposa que va regnar de l'any 978 aC al 944 aC, però algunes fonts el fan rei del 980 aC al 947 aC. Va succeir al seu pare Abibaal.
El Segon llibre de Samuel diu que Hiram va enviar una ambaixada a Salomó, rei d'Israel, que anava acompanyada de fusta de cedre, fusters i picapedrers per ajudar-lo a construir un palau. Abans li havia enviat missatgers quan va saber que havia estat ungit rei com a successor del seu pare David. El Primer llibre dels Reis diu que sempre van ser amics. El Primer llibre de les Cròniques diu que Hiram ja havia enviat fusta de gran qualitat, mestres d'obres i fusters a David per construir-li un palau.
L'aliança amb Salomó va permetre a Hiram l'accés als mercats egipcis, àrabs i mesopotàmics, i va obrir rutes de comerç cap als països d'Ofir i Sabà. El Segon llibre de les Cròniques diu que Salomó tenia a la mar grans naus tripulades conjuntament amb els homes d'Hiram, que cada tres anys tornaven a Israel carregats d'or, plata, ivori, mones i paons.
Per a la construcció del Temple de Jerusalem que projectava consagrar a Jahvè, Salomó necessitava bones fustes, i va comprar-les a Hiram. Va donar vint-mil càrregues de blat i vint-mil mesures d'oli per la apreciada fusta de cedre del Líban. Els treballadors de Salomó i d'Hiram treballaven plegats, tallant la fusta i traient pedra de les canteres per a construir el temple.
Flavi Josep també diu que Hiram va engrandir els ports de Tir, i va unir les dues illes on s'havia construït la ciutat. Va aixecar un fastuós palau reial i un temple dedicat a Melcart. Quan va morir el va succeir el seu fill Baal-Eser I.

## Referències

* ↑ Primer llibre dels Reis. 5:15
* ↑ Flavi Josep. Contra Apió, I, 17-18
* ↑ Elayi, Josette. Histoire de la Phénicie. País: Perrin, 2018, p. 129-130. ISBN 9782262074463.
* ↑ Segon llibre de Samuel. 5:11
* ↑ Primer llibre dels Reis. 5:15
* ↑ Primer llibre de les Cròniques. 14:1
* 1 2 Handy, Lowell K. (ed.). The age of Solomon : scholarship at the turn of the millennium. Leiden: Brill, 1997, p. 162. ISBN 9789004104761.
* ↑ Segon llobre de les Cròniques. 9:21
* ↑ Flavi Josep. Contra Apió. I, 18
# Håleniusita-(La)

L'håleniusita-(La) és un mineral de la classe dels halurs. Va rebre el seu nom l'any 2004 per Dan Holtstam, Jekabs Grins i Per Nysten en honor del professor Ulf Hålenius, director del departament de mineralogia del Museu Suec d'Història Natural.

## Característiques

L'håleniusita-(La) és un halur, un fluorur de lantani i ceri de fórmula química (La,Ce)OF. Va ser aprovada com a espècie vàlida per l'Associació Mineralògica Internacional l'any 2003. Cristal·litza en el sistema isomètric i sol trobar-se en forma de masses pulverulentes. Segons la classificació de Nickel-Strunz, l'håleniusita-(La) és l'única espècie que pertany a «03.DE - Oxihalurs, hidroxihalurs i halurs amb doble enllaç amb elements de terres rares». És una espècie mineral isostructural amb la fluorita.

## Formació i jaciments

Es troba en cavitats i en zones de lixiviació de ferrial·lanita-(Ce) massiva, íntimament intercrescuda amb cerita-(Ce) i bastnäsita-(La). Sol trobar-se associada a altres minerals com: quars, molibdenita, ferriallanita-(Ce), cerita-(Ce), brochantita, bastnäsita-(La) i minerals del supergrup dels amfíbols. Va ser descoberta l'any 1986 a les mines de Bastnäs, a Riddarhyttan (Västmanland, Suècia). També ha estat descrita als granits de Sörvik, a Jämtland, també a Suècia.

## Referències

* ↑ «Håleniusite-(La)» (en anglès). Mindat. [Consulta: 9 març 2016].
# Icosim

Icosim (en púnic) o Icosium (en llatí) era una colònia comercial fenícia fundada el segle iv aC, situada al nord-oest d'Àfrica, banyada pel Mar Mediterrani. L'any 146 aC va ser annexionada a la República Romana i va passar a denominar-se Icosium. Fou colònia romana i l'emperador Vespasià li va atorgar el dret llatí. Formava part de la província de la Mauritània Cesariense. Els bisbes d'Icosium apareixen en documents fins a finals del segle v.
Es correspon amb l'actual ciutat d'Alger, capital d'Algèria. L'extensió de l'antiga Icosium era bàsicament la que ocupa ara el barri mariner. L'actual carrer Rue de la Marine segueix el camí dels antics carrers romans. Hi havia cementiris romans prop de Bab El-Oued i Bab Azoun.

## Referències

* ↑ Bacha, Dmoh. Alger Historique: Mythes et Réalité. Dmoh Bacha, 2017, p. 25. ISBN 0692876847.
# Hojoom

Hojoom (هجوم comercialitzada en anglès com Invasion) és una pel·lícula de ficció criminal iraniana del 2017 dirigida per Shahram Mokri i filmada en un sol pla seqüència. Es va projectar a la secció Panorama del 68è Festival Internacional de Cinema de Berlín.

## Sinopsi

En un món postapocalíptic ha tingut lloc un assassinat en un estadi d'un esport futurista. Diversos policies estan investigant el cas i entren a l'estadi per trobar pistes sobre l'assassinat. Tenen el sospitós de l'assassinat entre ells i n'hi ha prou que coneguin la trajectòria de l'assassinat, però serà una tasca complicada, ja que els amics de la víctima no volen cooperar amb la policia. Per això obliguen a un dels jugadors a col·laborar amb ells per resoldre el crim.

## Repartiment

* Babak Karimi
* Abed Abest
* Levon Haftvan
* Pedram Sharifi

## Guardons

Premi al millor director de la Secció Discoveries en la VIII edició de l'Asian Film Festival Barcelona.

## Referències

* ↑ Film Review: Invasion (2017) by Shahram Mokri a asianmovierepulse.com
* ↑ «Programme for Berlinale Panorama 2018 Complete: What's Your Poison?». Berlinale, 25-01-2018. Arxivat de l'original el 29 de gener 2018.
* ↑ “Reza”, millor pel·lícula del Asian Film Festival Barcelona 2019, Casa Asia, 1 de novembre de 2019

## Enllaços externs

* Tràiler de la pel·lícules a YouTube
# Explotació

«Explotació» té aquests significats:
* Explotació (ecologia), concepte ecològic sobre la relació entre espècies
* Geografia econòmica:
** Explotació pesquera, conjunt de les activitats de la pesca
** Explotació minera, conjunt de les activitats organitzades per obtenir minerals vegeu mineria
** Explotació agrària, el conjunt de les activitats agrícoles i ramaderes
** Explotació agrícola, vegeu agricultura
** Explotació ramadera vegeu ramaderia
** Explotació forestal o silvicultura
** En economia marxista i en la terminologia pròpia del moviment obrer:
** Explotació social, conjunt dels problemes socials relacionats amb la desigualtat social o, en el marxisme, l'apropiació capitalista de la plusvàlua
** Explotació del Tercer Món o explotació neocolonial, vegeu neocolonialisme
** Explotació laboral Injustícies comeses en l'àmbit laboral
# Setrill

Un setrill, també anomenat oliera i olier, és un recipient destinat a contenir i servir oli. És una petita ampolla de fons pla amb un coll estret. Els setrills sovint tenen un llavi integral o broc, i també poden tenir una nansa. A diferència d'una garrafa petita, un setrill sol tenir algun tipus de tap o tapa. Es poden fer setrills de diversos materials, de vidre, de ceràmica, d'acer inoxidable, etc..
El model més popular té una nansa i dos brocs, un broc gruixut per omplir-lo i un broc prim per amanir. El broc gros pot anar protegit amb un tap de suro amb un petit trau o canaló per deixar passar l'aire; així s'evita la formació del buit en el moment de servir.

## Ús

Avui dia el setrill sol tenir una funció culinària, com contenidor de condiments líquids com ara l'oli d'oliva o el vinagre. Sovint tenen un filtre incorporat per filtrar el líquid, de manera que el vinagre que conté herbes i altres ingredients sòlids quedi clar i lliure d'entrebancs en abocar-lo al plat. Els setrills també serveixen com gerres per al suc de llimona, suc d'all, i altres olis de gourmet. També s'utilitzen per a servir el vi i l'aigua en una missa catòlica.

## Història

Hi ha registrat l'exemple de l'ús primerenc d'un "vas d'oli", (una gerra o recipient per contenir líquids) a la Bíblia (I Llibre dels Reis 17:16). Encara avui dia es conserven alguns setrills que daten de l'època medieval, que eren d'ús religiós, el seu ús culinari el trobem referenciat al segle xvii, un setrill d'oli d'oliva i un altre de vinagre. L'ús de setrilleres d'oli i vinagre estava estès per tot el sud d'Europa, on l'oli i el vinagre sempre han sigut d'ús corrent, fins al punt que les setrilleres d'oli i vinagre encara es troben a les taules del sud d'Europa ben vives als nostres dies.

## Tipus

La gamma de setrills va des de simples gerres als altament decoratius de cristall tallat. Alguns setrills són inusuals, i poden ser o bé ornamentals o bé funcionals. Es poden classificar en diferents tipus:
* Setrill de taula
* Setrill de cuina
* Setrill antidegoteig
* Setrill greixador
* Setrill de missa o canadella. Durant alguns cerimònies religioses cristianes, setrills s'utilitzen per amagatzemar el vi i l'aigua per l'eucaristia. Aquests setrills es fan generalment de vidre, encara que algunes vegades estan fets de metalls preciosos com l'or o la plata. Típicament, cada setrill també es pot combinar amb una "phoedelia" (o "tapa"), sovint en forma de creu, que protegeix el contingut. Els setrills específicament destinats a les cerimònies religioses venen en parelles: un per contenir l'aigua, de vegades marcat amb una A per Aqua, i un altre per contenir vi, marcat amb una V per Vinum . (Ambdós líquids es barregen durant la cerimònia.)

## Referències

* ↑ setrill a Optimot

## Vegeu també

* Setrilleres
* Servei de taula
* Oli
* Setrill greixador
* Setrill islàmic
Viccionari
# WHQL

Windows Hardware Quality Labs testing o WHQL És un procés de proves que suposa enviar el maquinari o programari a Microsoft per a ésser provat en un ampli ventall de maquinari, programari i diferents edicions de Microsoft Windows.
Els productes que passen el test WHQL poden utilitzar el logotip "Designed for Windows" (Dissenyat per a Windows), el qual certifica que el maquinari o programari té la garantia d'haver sigut provat per Microsoft i que aquest en garanteixi la compatibilitat.

## Enllaços externs

* WHQL Testing - overview
# Etheostoma flavum

Etheostoma flavum és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 7 cm de longitud total.

## Distribució geogràfica

Es troba a Nord-amèrica.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Eusebi d'Antioquia

Eusebi d'Antioquia fou un religiós grec de Síria nascut probablement a Antioquia, nebot de l'abat Marí, que va fundar el monestir de Corifa, entre Antioquia i Berea. A la mort del seu oncle el va succeir com abat. Per la seva austeritat va adquirir fama de sant i va tenir molts deixebles. Va morir a finals del segle iv. Com abat el va succeir Jacob, deixeble de Sant Julià de Sabas. L'església catòlica el considera sant.

## Referències

* ↑ Ott, M. «St. Eusebius (of Vercelli)». A: Catholic Encyclopedia, 1909 [Consulta: 24 juny 2017].
# Ferens Art Gallery

La Ferens Art Gallery és una galeria d'art que es troba a la ciutat anglesa de Kingston upon Hull. El lloc i els fons per crear la galeria van ser donats a la ciutat per Thomas Ferens, de qui porta el nom. Va obrir el 1927 i va ser restaurada i ampliada el 1991. La galeria presenta una varietat extensa tant de peces de la col·lecció permanent i les incorporades en exposicions temporals. Entre elles hi ha un "retrat d'una dona desconeguda" obra de Frans Hals. L'edifici també alberga una guarderia per nens i una popular cafeteria. L'edifici és ara un monument classificat de grau II.
Els arquitectes varen ser S. N. Cooke i E. C. Davies. El 2013 la galeria va adquirir una pintura del segle xiv de Pietro Lorenzetti descrivint Crist entre sant Pau i sant Pere. L'adquisició va ser finançada conjuntament pel Fons de Dotació Ferens, el Fons de Loteria del Patrimoni i el Fons d'Art.
El maig 2015 es va anunciar que la galeria aconseguiria reformes per uns 4,.5 milions de lliures per habilitar-la per a allotjar el Premi Turner el 2017 dins els actes de Ciutat de la Cultura del Regne Unit.

## Obres a la Ferens Art Gallery

* Frans Hals, Retrat d'una dona (entre 1655 i 1660)
* Frederic Leighton, Electra a la tomba d'Agamèmnon, 1869
* Charles Edward Perugini, Un xàfec d'estiu, c. 1888
* Herbert James Draper, Ulisses i les sirenes, c. 1909

## Referències

* ↑ "Ferens Art Gallery".
* 1 2 Historic England.
* ↑ "Hull's Ferens Art Gallery acquires £1.6 million masterpiece".
* ↑ "Turner Prize a 'honeypot' for Hull".

## Enllaços externs

* Ferens Galeria d'art
# Falla Murillo i Palomar

La comissió Falla Murillo i Palomar (número 8 al cens de Junta Central Fallera) és una associació cultural fallera amb seu social al Carrer Palomar, 4, al barri del Carme de València. Planta falla des del 1862, antiguitat reconeguda des de 1887. Més d'un segle i mig fent falla al bell mig de la ciutat de València, al Barri de Velluters, formant part del Sector-Agrupació El Pilar-Sant Francesc. La Comissió va estar a punt de desaparèixer a mitjans dels anys 2000 per falta d'integrants, situació que es va repetir a la dècada següent.

## Referències

* ↑ Junta Central Fallera (Valencia). Llibre faller. València: Junta Central Fallera, 14-02-2020.
* ↑ Civera, Míriam «Murillo-Palomar evita su desaparición tras 144 años de historia» (en castellà). Levante EMV, 13-03-2006.
* ↑ Soiano, Lola «Murillo-Palomar necesita falleros para no echar el cierre» (en castellà). Las Províncias, 01-04-2014.
# Far de Coves Blanques

El far de Coves Blanques o de ses Coves Blanques, és un far emplaçat a Sant Antoni de Portmany, a l'arxipèlag de les Illes Balears. Va entrar en servei el 1897 i va ser desactivat el 1963, per la qual cosa actualment es troba fora de servei.

## Història

El 1885 la badia de Portmany es va declarar Port d'Interès General de Segon Ordre. Per això, després de la celebració d'un ple a l'ajuntament de Sant Antoni, se'n va sol·licitar la construcció a l'estat, ja que els navegants van alertar com n'era d'arribar a l'ensenada sense cap senyalització. I encara que el far de Sa Collinera feia des de 1857, ja s'havien produït diversos naufragis a la zona.
A partir de 1926, es van afegir més de senyals al seu servei, fent-se càrrec els faroners de Coves Blanques de les balises des Vedrá, Bleda Plana, Punta Xinxó i del mateix far de Sa Conillera.
L'any 1956 el far es va automatitzar, encara que les obres del nou dic d'abric ja estaven molt avançades i va deixar de ser pràctic tenir dos abalisaments amb la mateixa funció. Ja en 1963 es va acabar substituint el far per la balisa del morro del dic. La llanterna es va retirar i ja no va donar servei com a senyal marítim. Malgrat això, es va continuar utilitzant dels fareros que treballaven en la zona fins a principis del segle xxi.

## Referències

* ↑ Badia, Salvem sa. «Ses Coves Blanques, el primer far de la badia de Portmany», 29-08-2020. [Consulta: 15 juliol 2022].
* ↑ «Far de les Coves Blanques (en desús) | Fars de Balears». Arxivat de l'original el 2022-07-15. [Consulta: 15 juliol 2022].
* ↑ «Faro de Coves Blanques (fuera de uso) | Fars de Balears». farsdebalears.com. [Consulta: 15 juliol 2022].
* ↑ IBIZA, DIARIODEIBIZA ES |. «Historia del Faro de ses Coves Blanques» (en castellà). Diario de Ibiza, 20-01-2014. [Consulta: 15 juliol 2022].
# FASTA

FASTA és un programa informàtic d'alineament d'àcids desoxiribonucleics (ADN) i proteïnes descrit inicialment com a FASTP per David J. Lipman i William R. Pearson el 1985 en l'article Rapid and sensitive protein similarity searches. Inicialment, el programa original FASTP estava dissenyat per comparar seqüències proteïques, però més endavant, el programa FASTA, descrit el 1988 va afegir la possibilitat de fer cerques ADN:ADN i proteïna:ADN, i va incorporar un mòdul addicional per a càlcular més acuradament el valor estadístic de cada comparació.
El programa FASTA es pot obtenir de fasta.bioch.virginia.edu o es poden fer cerques a través de la web.

## Referències

* ↑ «Improved tools for biological seque... [Proc Natl Acad Sci U S A. 1988] - PubMed - NCBI».

## Vegeu també

* BLAST
* Format FASTA
* Alineament de seqüències

## Enllaços externs

* Pàgina web del programa FASTA
* Pàgina web del European Bioinformatics Institute corresponent al programa FASTA
# Hyvinkää

Hyvinkää (Hyvinge és el nom suec) és una ciutat al sud de Finlàndia dins la província de Finlàndia del Sud a menys de 60 km de Hèlsinki.

## Història

Des del segle xvi ha existit una taverna a l'àrea coneguda com a Hyvinkäänkylä, a mig camí entre Hèlsinki i Hämeenlinna, amb registres que demostren l'existència de cases durant aquests mateixos anys. Va esdevenir gradualment una ciutat a finals del segle xix, especialment estimulada per l'aparició del ferrocarril.
# Boadas

«Boadas» té aquests significats:
* Boadas, cognom
** Joaquim Boadas i de Quintana
** Ana Boadas
* Consum
* Boadas Cocktail Bar, cocteleria de Barcelona
# Ròsides

Les ròsides (Rosidae) són un clade o grup monofilètic dins el sistema APG II de classificació de les plantes amb flor (angiospermes) del 2003.
Els rosids i els asterids són els dos clades que formen els eudicots superiors.
Nota: "+ ..." = família separada opcional, pot separar-se de la família precedent.
# WHC

«WHC» té aquests significats:
* World Heritage Committee, la comissió de l'Unesco que reconeix el Patrimoni de la Humanitat
* Wisconsin Humanities Council
* World Hindi Conference
* World Hospital Congress
# Secretaria d'Estat de Migracions

La Secretaria d'Estat de Migracions d'Espanya és una de les Secretaries d'Estat de l'actual Ministeri d'Ocupació, Migracions i Seguretat Social que té competències en migració, immigració i emigració.

## Funcions

Desenvolupar la política del Govern en matèria d'estrangeria, immigració i emigració. El fet de destacar les migracions en el Ministeri de Treball com a part del "gir social" del govern de Pedro Sánchez ha estat aplaudida per part de la societat civil, però també ha estat criticat per lligar immigració amb treball.

## Estructura

Òrgan directiu: Secretaria General d'Immigració i Emigració

## Òrgans adscrits

* Consell General de la Ciutadania Espanyola en l'Exterior.
* La Comissió Interministerial d'Estrangeria.

## Titulars

* Consuelo Rumí Ibáñez (19 de juny de 2018 -)

## Referències

* ↑ «BOE.es - Documento BOE-A-2018-10244» (en castellà). [Consulta: 21 juliol 2018].
* ↑ Magdalena Valerio preside la Conferencia Sectorial de Inmigración a la Revista de la Seguretat Social
* ↑ Destacar las Migraciones en el Ministerio de Trabajo: ¿da más peso a estas políticas o ve al inmigrante como mera mano de obra?, eldiario.es, 7 de juny de 2018
* ↑ Las migraciones vuelven a un ministerio: ¿giro hacia lo social o simple cosmética?, Público, 8 de juny de 2018
* ↑ Red de Inmigración celebra la creación de Secretaría de Estado de Migraciones, cope.es, 7 de juny de 2018
* ↑ «BOE.es - Documento BOE-A-2018-8274» (en castellà). [Consulta: 19 juny 2018].
El contingut d'aquest article incorpora material publicat en el Butlletí Oficial de l'Estat, que es troba en el domini públic de conformitat al que es disposa en el article 13 de la Llei de Propietat Intel·lectual espanyola.

## Enllaços externs

* Notícies de la Secretaria d'Estat de Migracions a espanaexterior.com
# Hyèvre-Magny

Hyèvre-Magny és un municipi francès situat al departament del Doubs i a la regió de Borgonya - Franc Comtat. L'any 2007 tenia 66 habitants.

## Demografia
### Població

El 2007 la població de fet de Hyèvre-Magny era de 66 persones. Hi havia 24 famílies de les quals 4 eren unipersonals (4 dones vivint soles i 4 dones vivint soles), 8 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 59 habitatges, 27 eren l'habitatge principal de la família, 27 eren segones residències i 5 estaven desocupats. 54 eren cases i 4 eren apartaments. Dels 27 habitatges principals, 19 estaven ocupats pels seus propietaris i 7 estaven llogats i ocupats pels llogaters; 2 tenien dues cambres, 2 en tenien tres, 11 en tenien quatre i 11 en tenien cinc o més. 20 habitatges disposaven pel capbaix d'una plaça de pàrquing. A 6 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Hyèvre-Magny el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 0 |
| 0 | 60 a 64 | 0 |
| 0 | 55 a 59 | 4 |
| 0 | 50 a 54 | 0 |
| 0 | 45 a 49 | 0 |
| 12 | 40 a 44 | 8 |
| 4 | 35 a 39 | 8 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 12 | 15 a 19 | 8 |
| 8 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 41 persones, 33 eren actives i 8 eren inactives. De les 33 persones actives 26 estaven ocupades (14 homes i 12 dones) i 7 estaven aturades (4 homes i 3 dones). De les 8 persones inactives 4 estaven jubilades, 3 estaven estudiant i 1 estava classificada com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Hyèvre-Magny a l'INSEE.
* Évolution et structure de la population Fitxa amb el detall de dades de Hyèvre-Magny a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Héctor Facundo

Héctor Facundo (2 de novembre de 1937 - 13 de desembre de 2009) fou un futbolista argentí.

## Selecció de l'Argentina

Va formar part de l'equip argentí a la Copa del Món de 1962.

## Referències

* ↑ «Murió Héctor Facundo, delantero de la selección la Copa del Mundo en 1961» (en castellà). Los Andes, 14-11-2009 [Consulta: 19 gener 2012]. Arxivat 2012-12-08 at Archive.is «Còpia arxivada». Arxivat de l'original el 2012-12-08. [Consulta: 11 març 2018].
* ↑ «World Cup 1962 finals». rsssf.com. [Consulta: 3 gener 2018].
* ↑ «1962 FIFA World Cup Chile ™ - Matches - Hungary-Argentina - FIFA.com». fifa.com. Arxivat de l'original el 6 de juny 2018. [Consulta: 3 gener 2018].
# Illa Daru

L'Illa Daru és una illa de la Província Occidental de Papua Nova Guinea. La ciutat Daru n'és la capital i hostatja la major part dels 20.524 habitants (2009) de l'illa. L'illa té forma el·líptica i ocupa una superfície de 14,7 km². El punt més alt fa 27 metres. Està separada de l'illa principal per la desembocadura del riu Oriomo.
L'illa Daru és una de les poques de l'Estret de Torres que no pertany a Austràlia i pertany a Papua Nova Guinea. La principal indústria d'aquesta illa és la pesca.

## Història

Els primers europeues en avistar-la van ser els de l'expedició de Luís Vaez de Torres el 5 de setembre de 1606.

## Referències

* ↑ Hilder, Brett The voyage of Torres, Brisbane, 1980, pp.67,73